গঙ্গেশ্বর শিবমন্দির
গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরাতন শহরে তালাবাজার চক থেকে গঙ্গা-যমুনা মন্দিরের দিকে যাওয়া গঙ্গা-যমুনা রাস্তার বামপাশে অবস্থিত। এটা লিঙ্গরাজ মন্দির থেকে ২০০ মিটার উত্তর-পূর্বে, লক্ষ্যেশ্বর মন্দির থেকে ৫০ মিটার উত্তরে, সুবর্ণেশ্বর মন্দির থেকে ২০০ মিটার দক্ষিণে এবং গৌরিশঙ্কর মন্দির থেকে ১০০ মিটার পূর্বে অবস্থিত। মন্দিরটি পূর্বমুখী এবং এখানকার অধিষ্ঠিত দেবতা বৃত্তাকার যোনিপীঠের উপর শিবলিঙ্গ। মন্দিরটি দেখাশোনার দায়িত্বে আছে গঙ্গা-যমুনা সংগঠন।